Vasárnap sajnos életét vesztette egy 75 éves férfi, akit koronavírus-fertőzés gyanújával és tüdőgyulladással szállítottak a Dél-Pesti Centrumkórházba

– közölte a Kormányzati Tájékoztatási Központ az MTI-vel, hozzátéve: a beteg a szállítást követően hunyt el. A hírt először Szaniszló Sándor 18. kerületi polgármester jelentette be Facebook-oldalán.



A koronavírus első magyar áldozatáról a miniszterelnök is megemlékezett.

A kormányzati honlapon olvasható adatok szerint Magyarországon 32 fertőzöttje van a koronavírusnak.